Сабиниан
За узурпатора на властта в Римската империя със същото име, вижте Сабиниан (узурпатор)

Сабиниан е римски папа от 604 до 606 г.

Папа Сабиниан е роден в Блера, Централна Италия. Той е изпратен от папа Григорий I за апостолически нунций в Константинопол, но изглежда не се справя със задачата и е отзован през 597 г. Вероятно е ръкоположен за папа на 13 септември 604 г.

Папа Сабиниан не е особено популярен, заради икономиите, които въвежда, въпреки че според Liber Pontificalis той раздава зърно в Рим по време на започнал глад. Италианският изследовател от 16 век Онофрио Панвинио му приписва въвеждането на обичая да се бият камбани в каноничните часове и при отбелазване на причастието.

Папи
Италиански папи
Архиепископи от 7 век
Починали през 606 година